# 2020 m. lapkričio mėn. Lietuvoje bulvių ir daržovių supirkimas perdirbimui toliau mažėjo, o šviežiam vartojimui – šiek tiek didėjo

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. lapkričio mėn., palyginti su 2019 m. atitinkamu laikotarpiu, supirkta 10,46 proc. daugiau, t. y. 3 829,497 t. Perdirbti skirtų bulvių supirkta net 38,29 proc. mažiau – 419,261 t.

**Daržovių,** skirtų vartoti šviežias, 2020 m. lapkričio mėn., palyginti su 2019 m. lapkričio mėn., supirkta 2,95 proc. daugiau, t. y. 4 630,671 t. **Česnakų** supirkimas padidėjo 2,89 karto (iki 15,327 t), **baltagūžių kopūstų** – 28,45 proc. (iki 1 798,444 t), **salierų gumbų** – 14,31 proc. (iki 10,605 t), **morkų** – 5,34 proc. (iki 1 096,281 t). Tačiau **salotų** supirkimas sumažėjo 2,21 karto (iki 23,251 t), **burokėlių** – 22,36 proc. (iki 178,344 t), **kininių kopūstų** **–** 21,11 proc. (iki 39,053 t), **svogūnų –** 18,81 proc. (iki 840,084 t), **svogūnų laiškų** – 16,77 proc. (iki 14,579 t), **agurkų** – 15,41 proc. (iki 248,742 t), **porų** – 10,76 proc. (iki 38,530 t), **raudongūžių kopūstų** – 7,81 proc. (iki 22,553 t), **pomidorų** – 7,60 proc. (iki 248,591 t).

**Pievagrybių**, skirtų vartoti šviežius, 2020 m. lapkričio mėn., palyginti su 2019 m. atitinkamu laikotarpiu, supirkta 25,07 proc. daugiau (182,289 t).

**Obuolių** šiemet buvo supirkta 10,69 proc. mažiau (453,245 t).

Perdirbimo įmonėse 2020 m. lapkričio mėn., palyginti su 2019 m. lapkričio mėn., **daržovių** supirkimas sumažėjo 25,67 proc. (iki 1 969,643 t). **Burokėlių** supirkimas sumažėjo 30,65 proc. (iki 1 656,942 t), **baltagūžių kopūstų** – 23,33 proc. (iki 55,238 t). Tačiau **svogūn**ų buvo supirkta 71,14 proc. daugiau (139,593 t), **morkų –** 7,30 proc. daugiau (113,779 t).

Šaltinis: ŽŪIKVC (LŽŪMPRIS